### 9.     Beslutning om [adresse] ved [adresse] i Gørlev lokalområde i 'Få det Fikset'-puljen

**Åbent**

Sagsnr.: 326-2019-1458        J.nr.: 20.00.00           Dokumentnr.:
326-2021-161145

**Sagstype**

Beslutning

**Resume og sagens baggrund**

Kommunalbestyrelsen har afsat 12 mio. kr. til ’Få det
Fikset’ initiativer. Rammerne for initiativerne blev formidlet i 2019 til de 22
byer over 200 indbyggere. De forskellige byer arbejder via aktionsgrupper med
indsatser/initiativer. På mødet forelægges et initiativ i Gørlev lokalområde,
etablering af boardwalk ved [adresse], som er en del af ’Rekreativt område ved
[adresse]’, med henblik på beslutning om frigivelse af midler til forslaget.
Administrationen har i forhold til forslaget forholdt sig til aktions-gruppens
beskrivelse af gennemførsel og de krav som har ligget til grund for ’Få det
Fikset’ projektet.

**Indstillinger**

Direktøren indstiller,

at     ansøgningen
godkendes med en rammebevilling på 92.984 kr.

at     de
afledte årlige driftsudgifter, der forventes i alt at udgøre 8.650 kr.,
tilrettes det administrative budget fra året efter, at boardwalk og bænke er
taget i brug.

**Behandling**

Økonomiudvalget, Kommunalbestyrelsen

**Sagsfremstilling**

Kommunalbestyrelsen har for perioden 2019-2022 afsat en
pulje til projekter i lokalsamfundene – ’Få det Fikset’ -puljen. Der er i alt
afsat 14 mio. kr. fordelt med to mio. kr. til byer under 200 indbyggere og
landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag
til budgetaftalen. Hovedpunkterne heri er,

at     puljen
skal anvendes til investeringer i anlæg og by-inventar, der enten ikke findes i
dag eller som skal ændres/udvides. Og uanset formål skal anvendelsen være rettet
mod det offentlige rum.

at     der
skal etableres en demokratisk proces i hvert lokalsamfund. Og det enkelte
lokalsamfund indstiller projekterne til kommunen med endelig godkendelse i
økonomiudvalg og kommunalbestyrelse.

De konkrete ansøgninger fra Gørlev lokalområde:

[adresse] har holdt borgermøde den 4. november 2020,
hvor de projekter, som aktions-gruppen i Gørlev har valgt at prioritere, blev
præsenteret for de fremmødte borgere. Følgende projekter blev godkendt på
mødet:

1.    [adresse]

2.    Sam Bertelsen
have

3.    Julebelysning i
Gørlev

4.    Rekreativt
område ved [adresse]

5.    Naturpark
Gateway/legeplads i [adresse]

Projekterne med Flagallé, Sam Bertelsen have og
julebelysning i Gørlev blev godkendt af Kommunalbestyrelsen i marts 2021.
Efterfølgende blev de to delprojekter, krible krable bro og sheltere, godkendt
af Kommunalbestyrelsen i april 2021. Og i maj 2021 er Naturpark
Gateway/legeplads i [adresse] også godkendt af Kommunalbestyrelsen.

Aktionsgruppen er nu så langt med materialet til yderligere
et delprojekt, at man også søger om godkendelse af dette i Økonomiudvalg og
Kommunalbestyrelse.

*Rekreativt område ved [adresse]*

I det vedlagte bilag er der ansøgt om etablering af
Boardwalk nord om [adresse] samt opsætning af bænke, som er en del af projektet
”Rekreativt område ved [adresse]”, hvor der tidligere er bevilget midler til
shelters, krible-krable bro og multtoilet.

*Drift og vedligeholdelse*

Ansøger har angivet de årlige vedligeholdelsesudgifter til 0
kr.

*Administrationens bemærkninger*

Det er administrationens erfaring at der opstår
brugsrelateret slid, der med den rette vedligeholdelse kan være med til at
forlænge anlæggets samlede levetid. Administrationen anbefaler derfor, at der
afsættes et beløb til årlig vedligeholdelse svarende til 5% af anlægssummen på
173.125 kr. Det årlige afsatte driftsbudget vil derfor være på 8.650 kr.

Der skal søges dispensation fra § 3 samt landzonetilladelse
hos kommunen.

Anlæg af boardwalk og opsætning af bænke må ikke påbegyndes
inden disse tilladelser foreligger.

**Økonomiske konsekvenser**

Gørlev lokalområdes samlede andel af puljen til
Lokalsamfundenes ’Få det Fikset’ projekter er 1.000.000 kr. Der er tidligere
godkendt projekter på i alt 635.716 kr. ekskl. Moms, og der søges i anden sag
om 364.284 kr. til Naturlegeplads. Det betyder, at der resterer 92.984 kr. af
Gørlevs pulje til øvrige ’Få det Fikset’ projekter. De samlede omkostninger til
projektet med etablering af en boardwalk ved [adresse] er estimeret til 138.500
kr. Der forventes støtte fra eksterne donorer/fonde på 45.416 kr. Der søges
derfor om 92.984 kr. i støtte fra [adresse] ”Få det fikset”. Se
bilag.

Hvis projektet med etablering af en naturlegeplads ved
[adresse] også godkendes, er restrådighedsbeløbet herefter 0 kr.

Når projektet er gennemført og de endelige omkostninger er
kendt, vil en eventuel uforbrugt del af rammen til etablering af en boardwalk
ved [adresse], kunne tilgå øvrige ’Få det Fikset’ projekter i Gørlev.

De afledte driftsudgifter til drift og vedligeholdelse af boardwalk’en
udgør 8.650 kr. og tilrettes det administrative budget fra året efter, at
boardwalk’en er etableret.

[adresse] bemærkninger er indarbejdet i sagen.

**Økonomiudvalgets møde den 18.
august 2021:**

Anbefales.

**Bilag**

|  |  |
| --- | --- |
| Ansøgning\_Gørlev\_Boardwalk | 326-2021-168154 |